PAUB TXOG KOJ COV CAI

Kev Cais Saib Tsis Taus Pojniam Txivneej

OFCCP Tiv Thaiv Koj Ntawm Kev Cais Saib 

Tsis Taus Neeg Raws Li Ntawm Yus Yog Pojniam 

Txivneej

Cov kev pab cuam Office of Federal Contract Compliance Programs 

tswj saib tsab cai Executive Order 11246, raws li tau muab hloov los 

lawm, uas txwv tsis pub cov chaw txais lag luam ntawm nom tswv loj 

los ua thiab cov txais mus ua kom lawv tsis txhob cais saib tsis taus 

cov neeg ua haujlwm thiab cov neeg tso ntawv nrhiav haujlwm ua 

raws li ntawm lawv yog pojniam los yog txivneej.

1. Txoj kev cais saib tsis taus neeg raws li yus yog 

pojniam los yog txivneej yog dabtsi?

Txoj kev cais saib tsis taus neeg tom haujlwm feem ntau tshwm 

muaj thaum uas ib lub chaw haujlwm uas ua tej yam rau koj, uas 

yog ib tus neeg ua haujlwm los yog ib tus neeg tso ntawv nrhiav 

haujlwm tsis zoo npaum li lwm tus vim yog koj yog pojniam los 

yog txivneej. Thiab tej zaum txoj kev cais saib tsis taus ho muaj 

tshwm sim thaum uas ib lub chaw haujlwm cov kev cai tswj kuj 

zoo li ncaj ncees los yog lawv cov txheej txheem tau ua tej yam 

raug rau cov neeg ua haujlwm los yog cov neeg tso ntawv nrhiav 

haujlwm phem heev vim hais tias lawv yog pojniam los yog 

txivneej.

2. Kuv lub chaw haujlwm them nyiaj puas tau them rau 

kuv txawv tshaj li lwm tus los yog muab ib co txiaj 

ntsim kev pab txawv rau kuv vim yog kuv yog pojniam 

los yog txivneej?

Tsis tau. Cov chaw ua lag luam yuav tsis pub them nyiaj rau koj 

txawv tshaj li lwm tus los yog lawv muab tsis tau cov txiaj ntsim 

kev pab rau koj uas txawv lwm tus nyob raws li ntawm qhov tias 

koj yog pojniam los yog txivneej. Muab piv txwv, lawv yuav 

tsis kam tsis tau cov hauv kev rau koj ua haujlwm tshaj xoob 

moos, kev cob qhia ua haujlwm, los yog cov nyiaj hlis siab dua 

los yog cov luag haujlwm vim hais tias koj yog pojniam los yog 

txivneej. Cov txiaj ntsim kev pab yog xam huvsi yog ntawv kho 

mob, mus tsev kho mob, ua yuam kev raug mob, pov hwm txoj 

sia, thiab cov txiaj ntsim kev pab so haujlwm; kev sib fais nyiaj 

kas nplais thiab cov kev faib nyiaj tau tshaj pub dawb; kev tawm 

so haujlwm; thiab lwm cov ntsiab lus teev tseg, tej yam lus sib 

khi, thiab tej kev tsim nuj ua haujlwm.

3. Cov chaw ua lag luam puas yuav ua tau li cas rau cov 

neeg ua haujlwm sib txawv lwm tus raws li ntawm tej 

kev saib tsis taus pojniam los yog txivneej?

Tsis tau. Yuav tsis pub cov chaw lag luam siv tej yam lus saib 

tsis taus los ua tej yam tsis ncaj ncees rau koj vim hais tias koj 

ua tsis tau li lawv cov kev xav kom koj ua tau hais tias saib cov 

pojniam los yog cov txivneej yuav tsum zoo li cas los yog coj li 

cas los yog saib cov pojniam los yog txivneej yuav tsum ua hom 

haujlwm dabtsi.

4. Cov neeg tu mob puas tau kev tiv thaiv los ntawm cov 

kev cais saib tsis taus neeg raws li qhov tias yus yog 

pojniam los yog txivneej?

Muab. Yuav tsis pub cov chaw lag luam ua tej yam rau koj 

txawv dua li rau lwm tus raws li qhov kev lam tau lam saib tsis 

taus txog tej kev feem xyuam tu mob tu nkeeg. Muab piv txwv, 

yuav tsis pub cov chaw lag luam txwv cov leej niam 

txoj hauv kev mus ua haujlwm uas yeej muaj rau 

cov leej txiv los yog txwv tsis kam cov leej txiv ib 

txoj kev ua haujlwm uas tso xoob uas yeej muaj rau 

cov leej niam tib yam thiab.

5. Lub chaw haujlwm puas yuav tsum muab 

txoj kev vaj huam sib luag mus ua haujlwm 

thiab cov hauv kev tsim lub neej?

Tiv thaiv. Cov chaw lag luam yuav tsum muab txoj 

kev vaj huam sib luag mus ua haujlwm thiab cov 

hauv kev tsim lub neej. Yuav tsis pub ib lub chaw 

lag luam tsim ib co kev tav tias yuav tsum ua nyob 

raws li yus yog pojniam los yog txivneej tsis li ces lub 

chaw lag luam yuav qhia kom tau hais tias cov kev 

tav yuav tsum ua ntawd yog txivneej los yog pojniam 

thiaj li ua tau nkaus xwb. Ntxiv mus, yuav tsis pub ib 

lub chaw lag luam tsim ib co kev tav yuav tsum ua uas 

cuam tshuam yam phem rau cov neeg tso ntawv nrhiav 

haujlwm vim lawv yog pojniam los yog txivneej tsis li 

cas saib cov kev tav yuav tsum ua ntawd puas yog tej 

yam ntsig txog kev ua haujlwm thiab puas ntxim ua tiag. 

Yuav tsis pub ib lub chaw lag luam txwv tsis kam kev cob 

qhia ua haujlwm, kev tso haujlwm rau koj, los yog lwm 

yam kev tsim cov hauv kev ua lub neej uas yuav tho tau 

kev nce qib mus rau cov luag haujlwm uas them nyiaj siab 

dua nyob ntawm yus yog pojniam los yog txivneej.

6. OFCCP puas tiv thaiv kuv los ntawm cov lag luam 

cov kev tab plaub kev deev neeg?

Tiv thaiv. Kev tab plaub deev neeg yog ib hom kev cais saib 

tsis taus neeg vim yog pojniam los yog txivneej. OFCCP tiv 

thaiv koj los ntawm tej kev thab deev neeg uas yus tsis yeem, 

kev ntxias sib deev, tej lus tauj qaug txog ib tug neeg qhov tias 

nws yog pojniam los yog txiv neej, thiab lwm cov lus thiab tej 

yam siv lub cev ua tawm uas tsis yeem txog qhov tias yus yog 

pojniam los yog txivneej. Cov kev coj cwj pwm ntawm no yog 

ib co uas txwv tsis pub muaj thaum uas muab siv li nws yog ib 

sob lus cog tseg los yog ib qho kev khi koj txoj kev ua haujlwm; 

thaum koj qhau hau rau tej yam kev coj cwj pwm li ntawd, los 

yog hais tias koj tsis yeem rau lawv es lawv muab siv los txiav 

txim koj txoj kev ua haujlwm; los yog thaum uas tej qho kev 

coj li ntawd los cuam tshuam nrog rau koj txoj kev ua lub luag 

haujlwm los yog tsim ib qho chaw ua haujlwm uas muaj cov kev 

txaus ntshai, kev kub ntxhov, los yog saib tsis taus.

7. OFCCP yuav tiv thaiv cov pojniam xeeb tub thiab cov 

ua leej niam tshiab li cas?

Cov neeg tso ntawv nrhiav haujlwm rau thiab cov neeg ua 

haujlwm rau cov lag luam tau txais haujlwm ntawm nom tswv loj 

los ua yog ib co raug tiv thaiv ntawm txoj kev cais saib tsis taus 

neeg, tsis hais txoj kev poob haujlwm, poob nyiaj xoob moos, 

thiab poob ntawv kho mob, vim ntawm txoj kev xeeb tug, yug 

menyuam, los yog tej yam kev mob nkeeg uas muaj kev ntsig 

txog cov ntawd. Ntxiv mus, cov chaw lag luam yuav tsum muab 

cov chaw ua haujlwm yoog raws siab vim yog txoj kev xeeb tub, 

yug menyuam, los yog tej yam mob nkeeg uas ntsig txog rau cov 

ntawd nyob rau tej lub caij nyoog thaum uas cov chaw lag luam 

ntawd ho muab ib co chaw yoog tau raws siab rau lwm cov neeg ua 

haujlwm, xws li cov neeg uas muaj mob lub cev tsis taus los yog tej 

kev raug mob uas ntsig txog.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
8. Cov neeg ua haujlwm uas tau hloov kev ua pojniam 

txivneej puas tau kev tiv thaiv los ntawm OFCCP? 

Txwv tsis pub cov chaw lag luam muaj kev cais saib tsis taus 

neeg raws li yus qhov kev teev meem tias yus yog pojniam los 

yog txivneej. Cov chaw lag luam yuav tsum tso cai rau cov neeg 

ua haujlwm thiab cov neeg tso ntawv nrhiav haujlwm los mus siv 

cov tsev dej, cov chav hloov ris tsho, cov chaw da dej, thiab tej 

lub chaw zoo sib xws uas raws seem nrog rau qhov kev lawv ho 

yog pojniam los yog txivneej uas lawv teev tias lawv yog hom 

dabtsi. Ntxiv mus, cov ntaub ntawv pab them kev kho mob nkeeg 

los ntawm lub chaw lag luam yuav tsis pub kom lawv tsis kam los 

yog txwv cov ntawv kho mob raws li qhov tias yus teev meej tias 

yus yog pojniam los yog txivneej los yog hom tau hloov kev ua 

pojniam txivneej.

9. OFCCP tiv thaiv leej twg? 

OFCCP tiv thaiv txoj cai ntawm cov neeg ua haujlwm thiab cov 

neeg tso ntawv nrhiav haujlwm rau cov chaw haujlwm uas ua lag 

luam nrog rau Nom Tswv Loj. Qhov no yog xam nrog rau hauv cov 

neeg ua haujlwm rau cov tsev txhab nyiaj, cov chaw haujlwm khiav 

computer, cov chaw haujlwm ntim nqaij, cov khw muag khoom, 

cov chaw haujlwm tsim khoom, cov chaw haujlwm txheeb nyiaj 

txiag, thiab cov chaw haujlwm tsim vaj tse, thiam lwm cov.

10. Kuv yuav ua li cas yog tias kuv ntseeg hais tias kub lub 

chaw haujlwm cais saib tsis taus kuv vim hais tias koj 

yog pojniam los yog txivneej?

Yog tias koj xav hais tias koj tau raug kev cais saib tsis taus neeg 

nyob rau txoj kev ua haujlwm, los yog nyob rau txoj kev tso ntawv 

nrhiav haujlwm, koj ua ntawv foob kev tsis txaus siab mus rau 

OFCCP los tau. Koj tsis tas yuav paub meej hais tias koj lub chaw 

haujlwm yog ib lub chaw haujlwm txais haujlwm ntawm nom tswv 

loj los ua los yog ib lub chaw txais ntawm lawv es koj li mam ua 

tau ntawv foob kev tsis txaus siab.

11. Kuv yuav ua ib daim ntawv foob tsis txaus siab rau 

OFCCP yog yuav ua li cas?

Koj ua ntawv foob tsis txaus saib txog kev cais saib tsis taus neeg 

los tau yog tias koj:

• Muab ib daim ntawv thov ua kom tiav thiab siv Internet muab xa 

mus rau OFCCP lub vas sab;

• Tuaj tim ntsej tim muag tuaj muab ib daim ntawv thov ua kom 

tiav nyob rau ntawm OFCCP lub hoob kas; los yog

• Muab daim ntawv ua tiav lawm xa ntawv mus, xa e-mail mus, 

los yog muab fax mus rau OFCCP lub hoob kas ntawm ib cheeb 

tsam uas saib xyuas lub chaw uas qhov kev iab liam kev cais 

neeg saib tsis taus tau tshwm sim.

Daim ntawv thov muaj nyob hauv Internet ntawm http://www.

dol.gov/ofccp/regs/compliance/pdf/pdfstart.htm. Yog koj mus 

nrhiav lub hoob kas nyob ze koj tshaj, mus saib OFCCP cov 

hoob kas uas muab teev tseg nyob rau hauv Internet ntawm 

http://www.dol.gov/ofccp/contacts/ofnation2.htm. 

Koj yuav tsum nco ntsoov xee npe rau koj daim ntawv thov uas koj 

ua tiav lawm. Yog tias koj tsis xee npe rau, OFCCP yeej tseem txais 

koj cov lus tsis txaus siab tiamsis OFCCP ib tug neeg xwj yuav hais 

kom koj xee npe rau daim ntawv thaum uas koj tuaj xam phaj. Cov 

lus tsis txaus siab uas iab liam txog kev cais saib tsis taus neeg uas 

muaj lub hauv paus los ntawm hom neeg twg, tawv nqaij xim twg, 

pojniam los txivneej, kev deev seem twg, pojniam txiv neej seem 

twg, los yog txawm haiv neeg twg yuav tsum tau muab foob tuaj ua ntej 

180 hnub txij ntawm lub hnub tim uas qhov kev cais saib tsis taus neeg 

tshwm sim, tsis li ces lub sijhawm los ua ntawv foob yuav tau muab txuas 

ntxiv yog tias muaj kev tsim nyog txaus. Tib lub sijhawm 180-hnub yog ib 

qho yuav muab siv tau rau cov lus tsis txaus siab hais txog cov kev cais saib 

tsis taus neeg coj los sib tham, qhia tawm, los yog khawb taub txog ntawm 

txoj kev them nyiaj ua haujlwm.

12. Kuv lub chaw haujlwm puas muab kuv tshem tawm haujlwm, 

txo haujlwm, los yog muab kuv saib yam tsis zoo npaum lwm 

tus yog tias kuv ua ntawv foob kev tsis txaus siab?

Tsis tau. Nws yog ib qho yuam cai rau koj lub chaw haujlwm los mus 

pauj kua zaub ntsuab yog tias koj ua ntawv foob tsis txaus siab los yog 

koom tes rau ib qho kev xwj paus ntsis. OFCCP cov kev cai tswj tiv thaiv 

koj ntawm kev tab plaub, kev hem, kev teev ua phem, kev raug haub, los 

yog kev pauj kua zaub ntsuab yog tias koj tawm suab hais koj txoj cai.

13. Kuv puas ua tau ntawv foob kev tsis txaus siab nrog rau ob 

lub OFCCP thiab Equal Employment Opportunity Commission 

(EEOC) tibsi?

Tau. Yog tias koj ua ntawv foob ob lub OFCCP thiab EEOC tibsi, koj cov 

lus tsis txaus siab yuav raug muab xwj los ntawm ib lub koomhaum uas 

muaj txoj cai los xwj.

Feem ntau OFCCP yuav tuav cov lus tsis txaus siab rau cov chaw haujlwm 

txais lag luam ntawm nom tswv loj los ua uas iab liam kev cais saib tsis 

taus neeg raws li ntawm ib tus neeg txoj kev nyiaj pojniam txiv neej los yog 

seem pojniam txiv neej twg. Thiab OFCCP feem ntau yuav tuav cov lus tsis 

txaus siab uas tau ua ntawv foob mus thaum uas zoo li pom tias yog ib yam 

kev cais saib tsis taus neeg tuab ntws mus uas yuav raug rau ib pawg neeg 

ua haujlwm los yog cov neeg tso ntawv nrhiav haujlwm, thiab cov neeg uas 

iab liam kev cais saib tsis taus neeg vim yog kev mob lub cev tsis taus; cov 

qub tug rog uas muaj kev tiv thaiv lawm; los yog kev sib tham, qhia txog, 

los yog khawb taub txog kev them nyiaj ua haujlwm.

14. Yuav muaj dabtsi tshwm sim yog hais tias muaj ib qho 

kev txiav txim hais tias kuv yog ib tug neeg raug lub chaw 

haujlwm cais saib tsis taus neeg? 

Tej zaum koj muaj txoj cai los txais kev pab daws teeb meem uas muab 

koj tso rau ib qho chaw uas koj muaj feem nyob yog tias txoj kev cais saib 

tsis taus neeg tsis tau tshwm sim hlo li. Tej zaum koj muaj txoj cai los mus 

tau haujlwm ua, nce haujlwm, rov tau haujlwm dua, los yog raug muab 

lwm txoj haujlwm rau ua lawm. Thiab tej zaum koj muaj txoj cai los txais 

cov nyiaj lawv them yav tag los, them rau tom ntej, nce nyiaj los yog ob 

peb qho ntawm cov kev pab daws teeb meem ntawm no ua ke. Ntxiv mus, 

OFCCP kuj yuav los mus txiav txim hais tias lub chaw haujlwm yuav 

raug txwv tsis pub los yog muab tshem tawm los ntawm cov ntawv ua lag 

luam nrog nom tswv loj rau yav tom ntej los yog muab daim ntawv txais 

haujlwm xuam tseg.

Yog xav paub ntxiv:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Thov ceeb toom hais tias daim ntawv teev cov lus tseeb no muab ib co lus qhia tawm 

rau sawvdaws Nws tsis yog los siv mus hloov chaw txoj cai muaj tseeb thiab cov kev cai 

tswj hais txog txoj kev pab cuam uas tau muab piav qhia nyob rau hauv no.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp Muab kho tshiab Lub Cuaj Hli Ntuj 2016